Δήμος Μινώα Πεδιάδας

Ο Δήμος Μινώα Πεδιάδας (συχνά: Δήμος Μινώα Πεδιάδος) είναι δήμος της Περιφερειακής Ενότητας Ηρακλείου της περιφέρειας Κρήτης με έκταση 394,24 τ.χλμ. και πληθυσμό 17.563 κατοίκους σύμφωνα με την απογραφή του 2011. Έδρα του δήμου είναι ο Ευαγγελισμός και ιστορική έδρα το Καστέλλι. Ο Δήμος προέκυψε από την συνένωση των προϋπαρχόντων δήμων Αρκαλοχωρίου, Θραψανού και Καστελλίου με το Πρόγραμμα Καλλικράτης.

Με το πρόγραμμα Κλεισθένης Ι, οι τοπικές και δημοτικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019 έχοντας ξανά την ονομασία που έφεραν και προ του προγράμματος Καποδίστριας (1998).

Ενότητες, Κοινότητες και οικισμοί 

Ο Δήμος Μινώα Πεδιάδας αποτελείται από 3 Δημοτικές Ενότητες, οι οποίες αντιστοιχούν στους τρεις καταργηθέντες δήμους Αρκαλοχωρίου, Θραψανου και Καστελλίου. Οι τρεις Δημοτικές Ενότητες του Δήμου Μινώα Πεδιάδος περιλαμβάνουν 32 Κοινότητες, εκ των οποίων οι 22 υπάγονται στην Επαρχία Πεδιάδος και άλλοι 10 στην Επαρχία Μονοφατσίου.

Ενότητα Αρκαλοχωρίου 
Η δημοτική ενότητα Αρκαλοχωρίου καταλαμβάνει έκταση  237.589 στρεμμάτων και έχει (πραγματικό) πληθυσμό 10.476 κατοίκους σύμφωνα με την απογραφή του 2011 (10.897 στην απογραφή του 2001).

Προηγουμένως αποτελούσε δήμο που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Είχε σαν έδρα του το ομώνυμο χωριό Αρκαλοχώρι και λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο. Βρίσκεται στα νότια του νομού Ηρακλείου.  Το νότιο τμήμα της ενότητας βρέχεται από το Λιβυκό πέλαγος.

Με εξαίρεση τις Κοινότητες Καραβάδου, Κασάνου, Νιπιδιτού και Παναγίας της Επαρχίας Πεδιάδος, οι κοινότητες της Δημοτικής Ενότητας Αρκαλοχωρίου ανήκουν στην Επαρχία Μονοφατσίου.

Περιλαμβάνονται οι παρακάτω 14 κοινότητες και οι οικισμοί:

Ενότητα Θραψανού 
Η δημοτική ενότητα Θραψανού καταλαμβάνει έκταση στρεμμάτων 37,292 τ.χλμ. και έχει (πραγματικό) πληθυσμό 2.334 κατοίκους.
Λειτούργησε ως Δήμος την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Μινώα Πεδιάδος. Βρισκόταν στο κέντρο του νομού Ηρακλείου και είχε σαν έδρα του το χωριό Θραψανό.

Περιλαμβάνονται οι παρακάτω 4 κοινότητες και οι οικισμοί:

Ενότητα Καστελλίου 
Η δημοτική ενότητα Καστελλίου καταλαμβάνει έκταση  123.325 στρεμμάτων και έχει (πραγματικό) πληθυσμό 4.753 κατοίκους σύμφωνα με την απογραφή του 2011 (6.819 στην απογραφή του 2001). Πριν το 2011 αποτελούσε Δήμο που είχε συσταθεί με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Βρισκόταν στα ανατολικά του νομού Ηρακλείου και είχε ως έδρα του το Καστέλλι. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μινώα Πεδιάδας.

Περιλαμβάνονται οι παρακάτω 14 κοινότητες και οι οικισμοί:

Δήμαρχοι δήμου Μινώα Πεδιάδας 
2011-2019 Ζαχαρίας Καλογεράκης
2019- σήμερα: Εμμανουήλ Φραγκάκης

Πηγές
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης

Παραπομπές